b'\n_START_ARTICLE_\nKje je moj dom\n_START_PARAGRAPH_\nKje je moj dom? (Kde domov m\xc5\xafj?) je dr\xc5\xbeavna himna \xc4\x8ce\xc5\xa1ke. Avtor besedila je dramatik Jozef Kajet\xc3\xa1n Tyl, ki je pesem napisal za igro Fidlova\xc4\x8dka aneb \xc5\xbe\xc3\xa1dn\xc3\xbd hn\xc4\x9bv a \xc5\xbe\xc3\xa1dn\xc3\xa1 rva\xc4\x8dka (slovensko Fidlova\xc4\x8dka ali nobene jeze in prepira), prvi\xc4\x8d uprizorjeno 21. decembra 1834 v Pragi. Pesem, ki je hitro ponarodela,_NEWLINE_je uglasbil Franti\xc5\xa1ek \xc5\xa0kroup. V \xc4\x8dasu \xc4\x8ce\xc5\xa1koslova\xc5\xa1ke je bila dr\xc5\xbeavna himna skupne dr\xc5\xbeave sestavljena iz prve kitice Kde domov m\xc5\xafj, ki ji je brez premora sledila prva kitica Nad Tatrou sa bl\xc3\xbdska, danes dr\xc5\xbeavna himna Slova\xc5\xa1ke. Med letoma 1918 in 1938 je zaradi takrat \xc5\xa1tevilne nem\xc5\xa1ke manj\xc5\xa1ine v Sudetih uradno imela tudi razli\xc4\x8dico v nem\xc5\xa1\xc4\x8dini. Leta 1990 je postala himna \xc4\x8ce\xc5\xa1ke republike v okviru \xc4\x8cSFR, od njenega razpada leta 1993 pa je Kde domov m\xc5\xafj dr\xc5\xbeavna himna neodvisne \xc4\x8ce\xc5\xa1ke.'